
AVIZ
asupra proiectului de Lege pentru aprobarea Ordonanței de urgență a Guvernului nr.88/2020 privind instituirea unor măsuri, precum și a unui sprijin financiar pentru pregătirea portofoliului de proiecte în domenii strategice considerate prioritare pentru perioada de programare 2021-2027, destinat finanțării prin Programul Operațional Asistență tehnică 2014-2020 ( POAT 2014-2020) și Programul operațional Infrastructură Mare 2014-2020 (POIM)
(PLx. 384/2020)


	În baza prevederilor art. 94 și 115 alin. (3) din Regulamentul Camerei Deputaților, republicat, cu adresa nr. PLx. 384 din 24 iunie 2020, Comisia pentru învățământ, știință, tineret și sport a primit, spre avizare, în procedură de urgență, proiectul de Lege pentru aprobarea Ordonanței de urgență a Guvernului nr.88/2020 privind instituirea unor măsuri, precum și a unui sprijin financiar pentru pregătirea portofoliului de proiecte în domenii strategice considerate prioritare pentru perioada de programare 2021-2027, destinat finanțării prin Programul Operațional Asistență tehnică 2014-2020 ( POAT 2014-2020) și Programul operațional Infrastructură Mare 2014-2020 (POIM).
Proiectul de lege a fost dezbătut în Comisie în ședința din 29 iunie 2020.
Comisia, cu unanimitatea voturilor celor prezenți, a hotărât să emită aviz favorabil asupra proiectului de lege menționat cu amendamentele admise din Anexa.  
	În raport cu obiectul şi conţinutul său, proiectul de lege face parte din categoria legilor ordinare.


   	               PREŞEDINTE 				                SECRETAR
     Prof. univ. dr. ing. Sorin Mihai CÎMPEANU	                Viorel STAN




   Șef birou Ioana Mînzu

												Anexa

	Nr.
crt.
	Text
adoptat de Senat
	Text propus de Comisie
(autor amendamente)
	Motivare

	1.
	Art. 13 - Asigurarea finanțării din fonduri europene pentru elaborarea documentațiilor tehnico-economice necesare proiectelor de infrastructură destinate domeniilor prevăzute la art. 2 lit. d)-i) se desfășoară prin parcurgerea următoarelor etape: 
..............
	Art. 13 - Asigurarea finanțării din fonduri europene pentru elaborarea documentațiilor tehnico-economice necesare proiectelor de infrastructură destinate domeniilor prevăzute la art. 2 lit. d)-i) și k) se desfășoară prin parcurgerea următoarelor etape:
.....................
Autor: Comisia 
	Pentru a se putea pune în aplicare prevederile lit.k).

